নেপালের অঞ্চলসমূহের তালিকা
নেপালকে ১৪টি প্রশাসনিক অঞ্চলে (নেপালি: अञ्चल) ভাগ করা হয়েছে। সেগুলি আবার ৭৫টি জেলায় (নেপালি: जिल्ला) বিভক্ত। নেপালকে যে ১৪টি অঞ্চলে ভাগ করা হয়েছে সেগুলো আবার পাঁচটি দলে বিভক্ত যা বিকাস ক্ষেত্র (নেপালি: विकास क्षेत्र ) হিসেবে পরিচিত। প্রতিটি জেলার প্রধান হচ্ছেন প্রধান জেলা কর্মকর্তা যিনি আইন শৃঙ্খলার জন্য দায়িত্বপ্রাপ্ত এবং সরকারের সব মন্ত্রণালয়ের কাজকর্মের সমন্বয়কারী। নিম্নে বিকাস ক্ষেত্রসমূহ এবং অঞ্চলের নামসমূহ উল্লেখ করা হল: পূর্ব থেকে পশ্চিমে: পূর্বাঞ্চল বিকাস ক্ষেত্র: মেচী অঞ্চল, মেচী নদী থেকে নামকরণ হয়েছে। কোশী অঞ্চল, কোশী নদী থেকে নামকরণ হয়েছে। সগরমাথা অঞ্চল, সগরমাথা (হিমালয়) থেকে নামকরণ হয়েছে। মধ্যমাঞ্চল বিকাস ক্ষেত্র: জনকপুর অঞ্চল, প্রধান শহর থেকে নামকরণ হয়েছে। বাগমতী অঞ্চল, বাগমতী নদী থেকে নামকরণ হয়েছে। নারায়ণী অঞ্চল, নারায়ণী (ঢালু গণ্ডকী) নদী থেকে নামকরণ হয়েছে। পশ্চিমাঞ্চল বিকাস ক্ষেত্র: গণ্ডকী অঞ্চল, গণ্ডকী নদী থেকে নামকরণ হয়েছে। লুম্বিনী অঞ্চল, লুম্বিনী, তীর্থস্থানের নাম, গৌতম বুদ্ধের জন্মস্থানের নাম থেকে নামকরণ হয়েছে। ধলাগিরি অঞ্চল, ধলাগিরি পাহাড় থেকে নামকরণ হয়েছে। মধ্য-পশ্চিমাঞ্চল বিকাস ক্ষেত্র: রাপ্তী অঞ্চল, পশ্চিম রাপ্তী নদী থেকে নামকরণ হয়েছে। কর্ণালী অঞ্চল, কর্ণালী নদী থেকে নামকরণ হয়েছে। ভেরী অঞ্চল, ভেরী নদী থেকে নামকরণ হয়েছে। সুদূর পশ্চিমাঞ্চল বিকাস ক্ষেত্র: সেতী অঞ্চল, সেতী নদী থেকে নামকরণ হয়েছে। মহাকালী অঞ্চল, মহাকালী নদী থেকে নামকরণ হয়েছে।